Miljøpartiet De Grønne i Oslo

**Miljøpartiet De Grønne i Oslo** (**Oslo MDG**) er Miljøpartiet De Grønnes største fylkeslag. Partiet ble stiftet på broen i Frognerparken 8. mai 1987, knappe ett og et halvt år før det nasjonale partiet ble stiftet.

## Partistruktur
Det høyeste organet i Oslo MDG er årsmøtet, som er åpent for alle medlemmer. Fylkeslaget har lokallag i alle bydeler i Oslo. Siden 2015 har  representantskapsmøter, kvartalsvis fra 2018, vært fylkeslagets øverste organ mellom årsmøtene. Om lag 50 personer har tale- og stemmerett i representantskapet.

## Styret
Valgt på årsmøtet i mars 2022:

* Leder: Sigrid Z. Heiberg
* Nestleder: Paal Frisvold
* Nestleder: Julie Ness
* Styremedlem: Jørund Hansen
* Styremedlem: Ada Mathilde Keita
* Styremedlem: Bente Knagenhjelm
* Styremedlem: Adam T. Tumidajewicz

## Kommunestyrevalget 2019
Partiet fikk 15,3&nbsp;% av stemmene, og var fortsatt Oslos tredje største parti. Oslo MDG dannet byråd sammen med Arbeiderpartiet og Sosialistisk Venstreparti.

### Byråder 2019−2023
* Lan Marie Berg, miljø og samferdsel (2019 − 2021)
* Sirin Stav, miljø og samferdsel (fra 2021)
* Hanna Marcussen, byutvikling (2019–2020: 2021–)
*Arild Hermstad, byutvikling (høst 2020)
*Rasmus Reinvang, byutvikling (vår 2021)
* Einar Wilhelmsen, finans

### Øvrige bystyrerepresentanter 2019−2023
* Eivind Trædal
* Sabine Syed
* Rauand Ismail
* Lillian Bredal Eriksen
* Arne Olav Haabeth
* Viktor Rakov Gjengaar
* Hulda Holtvedt
* Sigrid Z. Heiberg
* Shoaib Sultan
* Asfaha Almaz

## Kommunestyrevalget 2015
Miljøpartiet De Grønne i Oslo fikk 8,1% av stemmene ved Kommunestyrevalget i 2015 og ble Oslos tredje største parti. Dette gav partiet fem bystyrerepresentanter, og representasjon i 14 av byens 15 bydeler. Etter valget gikk Miljøpartiet De Grønne inn i forhandlinger på Østmarksetra med Arbeiderpartiet og Sosialistisk Venstreparti med sikte på å danne et nytt byråd i Oslo. Det nye byrådet ble presentert 21. oktober, med Lan Marie Nguyen Berg som byråd for miljø og samferdsel og Hanna Elise Marcussen som byråd for byutvikling.

### Bystyrerepresentanter 2015–2019
* Mohammad Shoaib Sultan (1973), Bydel S. Nordstrand
* Harald August Nissen (1963), Bydel Gamle Oslo
* Beate Folkestad Habhab (1961), Bydel St. Hanshaugen 
* Eivind Trædal (1985), Bydel Gamle Oslo  
* Marion Godager Tveter, Bydel Østensjø

**Varamedlemmer til Oslo bystyre 2015–2019**

* 1. vara: Marie Loe Halvorsen
* 2. vara: Pål Thygesen
* 3. vara: Jon Julius Sandal
* 4. vara: Erlend Loe
* 5. vara: Lars Lillo-Stenberg
* 6. vara: Thomas Hylland Eriksen

### Folkevalgte i bydelsutvalgene 2015–2019

Miljøpartiet De Grønne stilte lister til alle bydelsutvalgene i Oslo og fikk til sammen 21 bydelsrepresentanter i 14 av 15 bydeler i Oslo.

## Stortingsvalget 2013
Miljøpartiet De Grønne kom inn som et nytt stortingsparti for første gang siden Erling Folkvord kom inn på Stortinget for partiet Rød Valgallianse i 1993. Det var tidligere mangeårige leder for WWF, Rasmus Hansson, som representerte partiet på Stortinget i perioden 2013-2017.

## Gjennombrudd i 2011

De Grønne i Oslo opplevde sitt gjennombruddsvalg i 2011, da de gikk forbi både KrF og Senterpartiet med en oppslutning på 2,5%. Dette ga partiet én representant i Oslo bystyre og fire bydelsutvalgsrepresentanter. Harald Nissen kom inn i Oslo bystyre, og partiet manglet bare omtrent 70 stemmer for å få inn Hanna E. Marcussen som fast representant nummer to. Oslo MDG kom også inn i bydelsutvalget i St.Hanshaugen (Sindre Buchanan), Gamle Oslo (Harald Nissen), Sagene (Jan Christian Nilsen) og Grünerløkka (Patrik Sahlstrøm). I tillegg meldte Jon Julius Sandal som var Venstres representant i bydelsutvalget på Grorud overgang til MDG i perioden.

## Referanser


## Eksterne lenker
* 
* Stortingsliste 2013
* Facebook-side